ปัญหา สะพานภูมิพล มุ่งหน้าลง ถ.พระราม 3 รถติดยาวเหยียดหลาย กม.

ถนนตรงทางลงสะพานภูมิพล มุ่งหน้าลง ถ.พระราม 3 
ก่อนถึง สามแยกไฟแดง มีทั้งหมด 5 เลน
ถ้าดูจากป้ายบอกทางที่ติดอยู่บนสะพานลอง บริเวณ ปากซอย ถ.นนทรี
เลน 1, 2 และ 3 เป็นเลนรถเลี้ยวซ้ายไปคลองเตย 
เลน 4, 5 เป็นเลนรถเลี้ยวขวาไปสะพานกรุงเทพ (สาธุประดิษฐ์)

สาเหตุ ที่ทำให้รถติดยาวเหยียดหลาย กม. (โดยเฉพาะช่วงเย็น)
เพราะรถที่ออกจาก ถ.นนทรี และรถที่ออกจากตึก MS Siam Tower 
เมื่อเลี้ยวออกมาที่ถนนแล้ว ต้องการชิดขวา 
เพื่อเลี้ยวขวาไปสะพานกรุงเทพ หรือ ต้องการกลับรถ (U-turn) ขึ้นสะพานภูมิพล
แต่ไม่สามารถเข้าเลนที่ 4 และ 5 ได้ เนื่องจากมีรถรอไฟแดงเพื่อเลี้ยวขวาจอดรอไฟแดงอยู่
ส่งผลให้ รถที่ออกจากมาจาก ถ.นนทรี และ ตึก MS Siam Tower
บางครั้งขวางเลนที่ 2 และ 3 ทำให้เหลือเลนที่ 1 (ซ้ายสุด) เกิดคอขวด
บางครั้งขวางเลนที่ 1-3 ทำให้ขวางทุกเลน

แนวทางแก้ปัญหา 
ให้รถที่ออกจาก ถ.นนทรี และรถที่ออกจากตึก MS Siam Tower 
ห้ามรถเลี้ยวขวาที่สามแยกไฟแดงทุกกรณี 
ให้เลี้ยวซ้ายเท่านั้น แล้วไปกลับรถตรงใต้สะพานข้ามถนนก่อนถึงสามแยกพระราม 3 - นราธิวาส

ประชาสัมพันธ์ให้รถที่ออกมาจาก ถ.นนทรี ให้ไปออก ซอย บริเวณร้านหัวปลาช่องนนทรี แล้วไปกลับรถตรงใต้สะพานข้ามถนนก่อนถึงสามแยกพระราม 3 - นราธิวาส